ואדוץ

ואדוץ (בגרמנית: Vaduz, בעברית נהגה לרוב ואדוז. ההגייה המקומית היא "פֿדוץ" (פ"א רפה, מלרע)) פָֿדוּץ, [faˈdʊt͡s]) היא עיר הבירה של נסיכות ליכטנשטיין. בעיר מתגוררים כ-5,450 תושבים, רובם קתולים. העיר שוכנת על גדות נהר הריין. היא ידועה באוספי האמנות שבה, במוזיאון הדואר, ובענף התיירות התוסס. היסטוריה ואדוץ מצוינת לראשונה בכתבים מהמאה ה-12. היא כנראה נוסדה על ידי רוזני וורדנברג. טירתה המפורסמת, שנחרבה על ידי שווייץ בשנת 1499, מוזכרת לראשונה ב-1322. כלכלה ותחבורה למרות שוואדוץ היא אחת מערי הבירה הבודדות ללא תחנת רכבת או שדה תעופה, תעשיית התיירות בעיר פורחת. תחנת הרכבת הקרובה ביותר לעיר נמצאת במרחק של כשני קילומטר ממנה, בעיירה שאן. נמל התעופה הקרוב ביותר לעיר הוא נמל התעופה הבינלאומי ציריך קלוטן, הממוקם כ-120 ק"מ (75 מייל) הרחק מוואדוץ – שעתיים נסיעה ברכבת או שעתיים וחצי נסיעה ברכב. חינוך בעיר ישנם כארבעה גני ילדים, שני בתי ספר יסודיים (עם אותה המזכירות והאדמיניסטרציה), והאוניברסיטה הלאומית של ליכטנשטיין. קישורים חיצוניים אתר האינטרנט הרשמי של ואדוץ (בגרמנית) ואדוץ, באתר אנציקלופדיה בריטניקה (באנגלית) ואדוז (ליכטנשטיין), דף שער בספרייה הלאומית ואדוץ, ברשת החברתית פייסבוק ואדוץ, סרטונים בערוץ היוטיוב הערות שוליים